નવી દિલ્હી:ક્રીમ બેલ, મધર ડેરી, અમૂલ અને વાડીલાલ જેવી અગ્રણી આઇસક્રીમ કંપનીઓએ ખાંડ અને મિલ્ક પાઉડર જેવા કાચા માલના ખર્ચમાં વધારો થયો હોવાથી આ મહિને ભાવમાં પાંચથી આઠ ટકાનો વધારો કર્યો છે. રૂ. 2,500 કરોડના સંગઠિત આઇસક્રીમ ઉદ્યોગનો 40 ટકા હિસ્સો ધરાવતી અમૂલના MD આર એસ સોઢીએ કહ્યું હતું કે, છેલ્લા એક વર્ષમાં સ્કિમ્ડ મિલ્ક પાઉડરના ભાવ 90 ટકા, ખાંડના ભાવ 30 ટકા, વ્હાઇટ બટરના ભાવ 40 ટકા અને દૂધના ભાવ 30 ટકા જેટલા વધ્યા છે.